Diari Oficial de la Generalitat Valenciana


Sumari del DOGV 7174, del 17-12-2013 (2013/11371)

RESOLUCIÓ de 25 de novembre de 2013, de la Direcció Territorial d'Alacant, per la qual es disposa la publicació de la resolució d'arxivament de l'expedient d'autorització ambiental integrada per al projecte d'allotjament públic al Parc Natural del Carrascar de la Font Roja, al terme municipal d'Alcoi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11527


Data del document
:   25-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 25 de novembre de 2013, de la Direcció Territorial d'Alacant, per la qual es disposa la publicació de la resolució d'arxivament de l'expedient d'autorització ambiental integrada per al projecte d'allotjament públic al Parc Natural del Carrascar de la Font Roja, al terme municipal d'Alcoi. [2013/11067]  
De conformitat amb el que establixen els articles 59 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 40 de la Llei 2/2006, de 5 de maig, de Prevenció de la Contaminació i Qualitat Ambiental, es dóna publicitat a la resolució d'arxivament de l'expedient seguit a instàncies de l'Empresa Provincial de Aguas Costablanca, Proaguas Costablanca, SA, la qual es transcriu a continuació:  
  
Resolució d'arxivament  
Expedient: AAI 16/2009.   
Procediment: autorització ambiental integrada per al projecte d'allotjament públic al Parc Natural del Carrascar de la Font Roja (annex II, grup 9.1 de la Llei 2/2006).  
Promotor: Empresa Provincial de Aguas Costablanca, Proaguas Costablanca, SA.  
Localització: c/ Víctor Espinosa, s/n. Alcoi (Alacant).  
Vistos els documents que es troben en l'expedient AAI/16/2009, instruït a instàncies de Fernando Modrego Caballero en representació de l'Empresa Provincial de Aguas Costablanca, Proaguas Costablanca, SA, per tal d'obtindre l'autorització ambiental integrada (AAI) per al projecte d'allotjament públic al Parc Natural del Carrascar de la Font Roja, al terme municipal d'Alcoi (Alacant), s'emet esta resolució de conformitat amb els següents antecedents de fet.  
1. Amb data 25 d'agost de 2009, Fernando Modrego Caballero, amb DNI 52645067Y, en representació de l'Empresa Provincial de Aguas Costablanca, Proaguas Costablanca, SA, amb CIF C78828034 presenta la sol·licitud d'AAI per al projecte d'allotjament públic al Parc Natural del Carrascar de la Font Roja, en el terme municipal d'Alcoi, inclòs en l'epígraf 9.1 de l'annex II de la Llei 2/2006, de 5 de maig, de Prevenció de la Contaminació i Qualitat Ambiental.  
2. Amb data 7 d'abril de 2010, el projecte se sotmet a informació pública, mitjançant un edicte publicat en el Diari Oficial de la Comunitat Valenciana núm. 6240, i es van rebre 957 al·legacions amb 13.924 firmes.   
3. Amb data 2 de setembre de 2010, se sol·liciten informes finals als distints organismes que intervenen en l'expedient.  
4. Amb data 15 de març de 2013, es presenta al Registre de la Direcció Territorial de la Conselleria d'Infraestructures, Territori i Medi Ambient, escrit de data 8 de març de Antonio Carbonell Pastor, com a gerent de la mercantil Empresa Provincial de Aguas Costablanca, Proaguas Costablanca, SA, en què se sol·licita que se suspenga i anul·le la sol·licitud d'autorització ambiental integrada del projecte d'allotjament públic al Parc Natural del Carrascar de la Font Roja.  
  
Als anteriors fets s'apliquen els següents fonaments de dret.  
  
1. L'article 20 de la Llei 2/2006, de 5 de maig, de Prevenció de la Contaminació i Qualitat Ambiental establix el règim d'autorització ambiental integrada per a les instal·lacions en què es desenrotlle alguna activitat que es relaciona en l'annex II de l'esmentada llei.  
2. La tramitació de l'expedient s'ha realitzat segons el que preveu el títol I de la Llei 2/2006, el títol II del Decret 127/2006, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. D'acord amb l'article 15 de l'esmentada Llei 2/2006, a la Comunitat Valenciana l'òrgan competent per a elaborar la proposta de resolució dels expedients d'autorització ambiental integrada de l'annex II és la Comissió Territorial d'Anàlisi Ambiental Integrat, adscrita a la Conselleria d'Infraestructures, Territori i Medi Ambient.  
4. Segons l'article 24 de la Llei 2/2006, de 5 de maig, de Prevenció de la Contaminació i Qualitat Ambiental i l'article 21 del Decret 127/2006, de 15 de setembre, que desplega la Llei, l'òrgan competent per a la tramitació i resolució del procediment d'autorització ambiental integrada, en els casos d'instal·lacions en què s'exercisquen activitats de l'annex II de l'esmentada llei, és la direcció territorial de la conselleria competent en matèria de medi ambient en l'àmbit territorial de la qual haja d'ubicar-se la instal·lació o activitat.  
5. L'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, reconeix a tots els interessats el dret de desistir de la seua sol·licitud i l'article 91.2 de la mateixa llei establix que «l'Administració acceptarà per complet el desistiment o la renúncia, i declararà conclús el procediment».   
Per tot això:  
  
Primer  
Considerar que la mercantil Empresa Provincial de Aguas Costablanca, Proaguas Costablanca, SA, desistix de la sol·licitud presentada d'autorització ambiental integrada per al projecte d'allotjament públic al Parc Natural del Carrascar de la Font Roja (annex II, grup 9.1 de la Llei 2/2006) en el terme municipal d'Alcoi (Alacant), es declara conclús el procediment i es procedix a l'arxivament de l'expedient.  
  
Contra esta resolució, que no posa fi a la via administrativa, podrà interposar-se recurs d'alçada davant del director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des de l'endemà de la seua notificació, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Alacant, 25 de novembre de 2013.- El director territorial: Francisco Javier Sogorb Guerra.